Document ID: 32002R2301

32002R2301
L 348/75
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2301/2002 НА КОМИСИЯТА
от 20 декември 2002 година
за определяне на подробни правила за прилагане на Директива 1999/105/ЕО на Съвета по отношение на определението за малки количества семена
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 1999/105/ЕО на Съвета от 22 декември 1999 г. относно търговията с горски репродуктивен материал (1), и по-специално член 14, параграф 4 от нея,
като има предвид, че:
(1)
Съгласно Директива 1999/105/ЕО етикетът или документът на доставчика трябва да съдържа информация за процента на кълняемост и за броя на покълващите семена от репродуктивния материал. Тези изисквания обаче не се прилагат по отношение на малките количества семена.
(2)
Във връзка с това, следва да се определят праговете за малки количества.
(3)
Мерките, предвидени в настоящия регламент, са в съответствие със становището на Постоянния комитет по семена и посадъчен материал за земеделие, градинарство и горско стопанство,
ПРИЕ НАСТОЯЩИЯ РЕГЛАМЕНТ:
Член 1
За целите на член 14 от Директива 1999/105/ЕО дадено количество семена се приема за малко, ако не надвишава количествата, определени за различните видове в приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейските общности.
Той се прилага от 1 януари 2003 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 декември 2002 година.

Labels: 12
3
6